Koei op hoofweg dood gery | Maroela Media
Koei op hoofweg dood gery
'n Persoon is ernstig beseer en 'n koei dood na die koei Woensdagaand 'n kettingbotsing tussen vier voertuie op die N3-hoofweg veroorsaak het.
Volgens ER24 het paramedici met hul aankoms twee ligte voertuie, 'n bakkie en die koei in die regterbaan van die hoofweg naby die BP Oasis in Hammersdale, Kwazulu-Natal, gevind. Die vierde voertuig, ook 'n bakkie, was aan die ander kant van die pad. Al vier die voertuie is in die botsing beskadig.
Na wat verneem word, het die koei op die snelweg gedwaal en die botsing veroorsaak. 'n Bestuurder van 'n ligte voertuig is op die toneel behandel en na die Hillcrest-hospitaal vervoer. Daar word vermoed hy het rug en nekbeserings opgedoen.